Jouni Oja-Lipasti

Jouni Oja-Lipasti (s. 1. kesäkuuta 1985 Ilmajoki) on suomalainen pesäpallovalmentaja ja entinen pesäpalloilija, joka toimii Puijon Pesiksen miesten edustusjoukkueen pelinjohtajana. Oja-Lipasti on aiemmin toiminut pelinjohtajana myös Joensuun Mailan ja Hyvinkään Tahkon naisten Superpesisjoukkueissa.https://puijonpesis.fi/jouni-oja-lipasti-on-puijon-pesiksen-tulevan-kauden-pelinjohtaja/

Omalla pelaajaurallaan Oja-Lipasti pelasi yhteensä 198 Superpesiksen runkosarjaottelua Alajärven Ankkureissa ja Koskenkorvan Urheilijoissa. Hän löi 2+30 juoksua, toi 32 juoksua ja keräsi 332 kärkilyöntiä. Kaudella 2005 Oja-Lipasti voitti Poikien Superpesiksen kärkilyöntitilaston.

 Lähteet 

Luokka:Suomalaiset pesäpalloilijat
Luokka:Vuonna 1985 syntyneet
Luokka:Elävät henkilöt